kardosdrur/scandi-wiki huggingface dataset:
Charles

Charles er et drengenavn, der er den franske og engelske udgave af Karl. Navnet anvendes også i mindre udstrækning på dansk sammen med varianter som Charlie, Charly, Charley og Charli. Til sammen bæres disse navne ifølge Danmarks Statistik af omkring 1.250 danskere.

Navnet forekommer også som efternavn.

Kendte personer med navnet 
Bemærk, at kongelige personer, der i hjemlandene hedder Charles, på dansk normalt kendes som Karl.

Fornavn 
 Charles 3., konge af Storbritannien.
 Charles, tidligere britiske regenter fra såvel England som Skotland, se bl.a. Karl 1. af England
 Charles Babbage, engelsk matematiker.
 Charles Baudelaire, fransk forfatter.
 Charles Brun, dansk politiker og minister.
 Fritz Charles Bruun-Rasmussen, dansk biskop og minister.
 Charlie Chaplin, engelsk-amerikansk skuespiller, instruktør, forfatter og komponist.
 Charles Dickens, engelsk forfatter.
 Charles Darwin, engelsk naturhistoriker.
 Charles de Gaulle, fransk præsident.
 Charles Gounod, fransk komponist.
 Charles Lindbergh, amerikansk flyver.
 Charlie Mingus, amerikansk jazzmusiker.
 Charlie Parker, amerikansk jazzmusiker.
 Charlie Rivel, spansk klovn (navnet er kunstnernavn)
 Charles Tharnæs, dansk skuespiller.
 Charles Wilken, dansk skuespiller.

Efternavn 
 Ray Charles, amerikansk sanger.

Navnet anvendt i fiktion 
 Mig og Charly samt Charly & Steffen er titlen på to danske film fra 1978 og 1979 skrevet og instrueret af Morten Arnfred og Henning Kristiansen.
 Charles' tante er titlen på en dansk film fra 1959, der er baseret på et teaterstykke af samme navn.
 Charlie's Angels er titlen på en amerikansk tv-serie fra 1960'erne. På grundlag af denne er der lavet to spillefilm i 2000'erne: Charlie's Angels og Charlie's Angels: Uden hæmninger.
 Gasolin' har indspillet to numre med navnet i titlen: Det var Inga, Katinka og smukke Charley på sin Harley fra Gasolin' 3 fra 1973 og Good Time Charlie på Gas 5 fra 1975.
 Bravo Charlie er et nummer med Kliché fra albummet Okay Okay Boys fra 1982.
 Charlie og chokoladefabrikken er en børnefortælling skrevet af Roald Dahl. Historien er filmatiseret flere gange.
 På rejse med Charley er titlen på en selvbiografisk bog af John Steinbeck.
 Charles Iversen er hovedrollen i serien om Familien Gyldenkål, spillet af Axel Strøbye.
 Charley Bones er en karakter i tv-serien Mona the Vampire.
 Held og lykke, Charlie! - serie på Disney Channel

Andre anvendelser 
 Charlie symboliserer bogstavet "c" i NATO's fonetiske alfabet
 TV 2 Charlie er en tv-station.
 Checkpoint Charlie er betegnelsen for en grænseovergang mellem Øst- og Vestberlin under den kolde krig.
 Charlie Dee & The Twisters er en dansk musikgruppe.
 Charlie var de amerikanske soldaters kodenavn for vietnamesiske partisaner under Vietnamkrigen.

Drengenavne
Mario Puzo

Mario Gianluigi Puzo (født 15. oktober 1920, død 2. juli 1999) var en amerikansk forfatter, der er har skreven en lang række bøger, men er mest kendt for sine skildringer af den amerikanske underverden, heriblandt hans mest berømte værk The Godfather (1969), som Francis Ford Coppola filmatiserede med stor succes.

Puzo døde 2. juli 1999 på Long Island i New York.

Eksterne henvisninger 
 

Romanforfattere fra USA
Oscar for bedste filmatisering
Danske torpedobåde

Danmark har haft torpedobåde siden 1879.

Kronologien er som følger:
 1879 Torpedobaad Nr. 4
 1880 Torpedobaad Nr. 1-3
 1880 Torpedobaad Nr. 5
 1881 Torpedobaad Nr. 6
 1882 Torpedobaad af 2. kl. Nr. 4-5
 1883 Torpedobåden Delfinen
 1884 Torpedobåden Hvalrossen
 1884 Torpedobaad af 2. kl. Nr. 6-7
 1886 Torpedobaad af 2. kl. Nr. 8-9
 1887 Støren-klassen
 1888 Narhvalen-klassen
 1888 Torpedobaad af 2. kl. Nr. 10-11
 1889 Torpedobaad af 2. kl. Nr. 12-13
 1891 Torpedobåden Springeren
 1893 Nordkaperen-klassen
 1894-95 Patrouillebaad Nr. 8-9
 1896-98 Hajen-klassen
 1907 Torpedobåden Ormen

Skemaet viser antal både ved årets udgang

Litteratur 
 Garde, Hans & Bjerg, Hans Chr., Torpedobåde gennem 100 år, Marinehistorisk selskab 1979,

Eksterne henvisninger 
 Danske torpedobåde på navalhistory.dk
Torpedobaad Nr. 1-3

Torpedobaad Nr. 1-3 er betegnelsen for tre dampchalupper, der regnes blandt de første danske torpedobåde. Den første blev bygget hos Thornycroft i 1874-1875 og de næste to hos Samuel White, England i 1878. De fik navnene Dampchalup Nr. 5, 10 og 11 og blev udrustet med slæbetorpedoer (Nr. 5.) og stangtorpedoer. I 1879 skiftede de navn til Torpedobaad Nr. 1, 2 og 3, og i 1880 fik de rammeapparater til Whitehead torpedoer. De var for små og langsomme til at have militær betydning.

Torpedobaad Nr. 1 

I flådens tal 1875-1894. 1875: Dampchalup Nr. 5, 1879:Torpedobaad Nr. 1, 1889: Patrouillebaad Nr. 1.

Torpedobaad Nr. 2 og 3 
Skibsdata:
 Længde: 14,6 m
 Bredde: 2,8 m
 Dybgang: 1,2 m
 Deplacement: 14 tons
 Fart: 10,5 knob 
 Besætning: 8

Armering:
 Artilleri: 1 stk revolverkanon fra 1887. 1 stk 37 mm fra 1889
 Torpedoapparater: 2 stk 35 cm (Rammeapparater) fra 1880 til 1889. Øvrig periode: Stangtorpedoer.

Tjeneste:
 Torpedobåd Nr. 2. Bygget som Dampchalup Nr. 10 i 1878. Blev i 1880 udstyret med to torpedoapparater og 1879 omdøbt til Torpedobåd Nr. 2. Skiftede i 1882 navn til Torpedobaad af 2. kl. Nr. 2. Blev 1887 indrettet til brug for marineministeren. Omdøbt igen 1889 til Patrouillebaad Nr.2. I 1902 ombygget til brug for kongehuset (Kongens Dampbarkas). Udgået i 1932. 
 Torpedobåd Nr. 3. Bygget som Dampchalup Nr. 11 i 1879. Blev i 1880 udstyret med to torpedoapparater og 1879 omdøbt til Torpedobåd Nr. 3. Skiftede i 1889 navn til Patrouillebaad Nr. 3. Udgået i 1904.

Ekstern henvisning
 Torpedobaad Nr. 1 i "Den sorte Registrant" Kartotekskort scannet af Orlogsmuseet, bevaret på archive.org
 Torpedobaad Nr. 2 i "Den sorte Registrant" Kartotekskort scannet af Orlogsmuseet, bevaret på archive.org
 Torpedobaad Nr. 3 i "Den sorte Registrant" Kartotekskort scannet af Orlogsmuseet, bevaret på archive.org

Torpedobåde fra Danmark
Vejby Kirke

Vejby Kirke har flere betydninger:

 Vejby Kirke (Gribskov Kommune)
 Vejby Kirke (Skive Kommune)
 Vejby Kirke (Hjørring Kommune)

Se også
 Vejlby Kirke
Boards of Canada

Boards of Canada er en skotsk elektronisk musik-duo bestående af brødrene Michael Sandison (født 1. juni 1970) og Marcus Eoin (født 21. juli 1971). De har med begrænset reklame og få interview udgivet en række værker af hvilke de mest berømte er Music Has the Right to Children, Geogaddi og The Campfire Headphase. Musikken minder om de varme, kunstige lyde fra 1970'ernes fjernsyn. Sandison og Eoin har indrømmet at være inspireret af dokumentarfilmene af National Film Board of Canada, hvorfra også gruppens navn stammer. Duoen har også indspillet få mindre værker under navnet Hell Interface.

Studieudgivelser 
 1987: Catalog 3 – (Music70)
 1989: Acid Memories – (Music70)
 1992: Closes Volume 1 – (Music70)
 1994: Play By Numbers – (Music70)
 1994: Hooper Bay – (Music70)
 1995: Twoism – (Music70)
 1996: Boc Maxima – (Music70)
 1996: Hi Scores – (Skam)
 1998: Music Has the Right to Children – (Warp/Skam)
 2000: In A Beautiful Place Out In The Country – (Warp)
 2002: Geogaddi – (Warp/Music70)
 2005: The Campfire Headphase – (Warp)
 2006: Trans Canada Highway – (Warp)
 2013: Tomorrow's Harvest – (Warp)

Ekstern henvisning 
 Officiel hjemmeside

Musikgrupper fra Canada
Elektroniske musikgrupper
Musikgrupper fra 1987
Torpedobaad Nr. 4

Den første danske torpedobåd med selvbevægelige torpedoer var Torpedobaad Nr. 4. Den blev bygget hos Thornycroft i England og ankom til Danmark i 1879. Bar 1882-1894 navnet Hajen, og hed derefter Torpedobaad af 2 Klasse Nr. 2, og fra 1912 Patruljebaad Nr. 1. Udgik i 1916.

Baggrund og design 
Den danske marine havde i løbet af 1870'erne eksperimenteret med anvendelse af såvel stangtorpedoer som slæbetorpedoer, men efter at man i 1876 havde fået den første sending selvbevægelige torpedoer fra Whitehead, samlede interessen sig om dette våben. I første omgang blev torpedoerne installeret i det nye panserskib Helgoland, men i oktober 1877 besluttede marineministeriet, at der skulle bestilles en torpedobåd hos firmaet Thornycroft i England, og kontrakten blev underskrevet i september 1878. Båden skulle forsynes med et torpedoapparat i stævnen, beregnet til 35 cm torpedoer. Fartøjet blev søsat i 1879 og med dansk besætning blev det sejlet over Nordsøen og ankom til København 19. august 1879.

Tjeneste 
 1879: Indgik i september-oktober i årets øvelseseskadre.
 1880: September-oktober: Egne øvelser i Bramsnæsvig, og derpå i eskadre.
 1881: Juli-august: Indgik i torpedobådsafdeling med Torpedobaad Nr. 1 og Torpedobaad Nr. 5.
 1882: Fik 18. januar navnet Hajen. I juli-august udrustet sammen med Søulven, Sværdfisken og de tre torpedobåde af anden klasse, Nr. 1, 4 og 5.
 1883: I august-september udrustet sammen med Søulven, Sværdfisken og Delfinen. De fire torpedobåde indgik 1.-16. september i årets eskadre.
 1884-1888: Hver sommer udrustet som skoleskib for maskinister, til betjening af torpedobådsmaskineri.
 1889, 1892, 1895, 1898 og 1901: Udrustet i august-september som en del af årets øvelseseskadre.
 1894: 28. april omdøbt til Torpedobaad af 2 Klasse Nr. 2.
 1912: Omdøbt til Patruljebaad Nr. 1.
 1914-16: Indgik i Sikringsstyrken som en del af Defensionseskadren ved København. Derefter udgået.

Noter

Litteratur 
 Christiansen, Henrik, Orlogsflådens skibe gennem 500 år. Bind I-III. Statens Forsvarshistoriske Museum, 2010. .
 Degenkolv, H.: Oplysninger vedrørende den danske flaades skibe i sidste aarhundrede. Lehmann Stage, København, 1906.
 Garde, Hans & Bjerg, Hans Chr., Torpedobåde gennem 100 år, Marinehistorisk selskab 1979, 
 Kay Larsen, Vore orlogsskibe fra halvfemserne til nu, Nyt Nordisk Forlag, 1932.
 Steensen, R. Steen, Vore Torpedobaade gennem 75 aar, Marinehistorisk selskab, 1953.

Eksterne henvisninger 
 Torpedobaad Nr. 4 i Orlogsmuseets "Sorte Registrant", bevaret på archive.org
 Torpedobåden Hajen i Orlogsmuseets "Sorte Registrant", bevaret på archive.org

Torpedobåde fra Danmark
Laki (sprog)

Laki er et vestiransk sprog, der bliver talt af den iranske etniske gruppe, kaldet for lak. Sproget bliver talt i Irans centrale Zagros område, hvilket omfatter de iranske provinser Ilam, Luristan, Kermanshah ,Qazvin, og Khusistan. 

Iranske sprog
Kurdisk sprog
Sprog i Iran
Torpedobaad Nr. 5

Den danske Torpedobaad Nr. 5 var i modsætning til de foregående fire ikke bygget i England, men i Frankrig. Den blev konstrueret af værftet Forges & Chantiers de la Mediterraneé på dets afdeling i Le Havre. Fik 1882 navnet Søulven og blev i 1894 omdøbt til Torpedobaad af 2 Klasse Nr. 3. Udgik i 1911.

Baggrund og design 
Den franskbyggede båd var lige som de foregående konstrueret af stål, men i forhold til Nr. 4 var antallet af torpedoapparater i stævnen øget fra ét til to. Nr. 5 blev søsat i 1880 og sejlede med dansk besætning fra Le Havre til København, hvor den ankom 2. november 1880. Trods et på pairet kraftigere maskineri, var den langsommere end Nr. 4, og Marinen vendte tilbage til Thornycroft som leverandør for de følgende både.

Tjeneste 
 1880: December: Sammenlignende prøver med Nr. 4.
 1881: Juli-august: Indgik i torpedobådsafdeling med Torpedobaad Nr. 1 og Torpedobaad Nr. 4.
 1882: Fik 18. januar navnet Søulven. I juli-august udrustet sammen med Hajen, Sværdfisken og de tre torpedobåde af anden klasse, Nr. 1, 4 og 5.
 1883: I august-september udrustet sammen med Hajen, Sværdfisken og Delfinen. De fire torpedobåde indgik 1.-16. september i årets eskadre.
 1886: I august på øvelser ved Orlogsværftets Søminestation.
 1887, 1889, 1892, 1895, 1898 og 1901: Udrustet i august-september som en del af årets øvelseseskadre.
 1894: 28. april omdøbt til Torpedobaad af 2 Klasse Nr. 3.
 1911: 1. januar overført til reserven. Udgik 6. marts 1911. Derefter brugt som skydemål.

Noter

Litteratur 
 Christiansen, Henrik, Orlogsflådens skibe gennem 500 år. Bind I-III. Statens Forsvarshistoriske Museum, 2010. .
 Degenkolv, H.: Oplysninger vedrørende den danske flaades skibe i sidste aarhundrede. Lehmann Stage, København, 1906.
 Garde, Hans & Bjerg, Hans Chr., Torpedobåde gennem 100 år, Marinehistorisk selskab 1979, 
 Kay Larsen, Vore orlogsskibe fra halvfemserne til nu, Nyt Nordisk Forlag, 1932.
 Steensen, R. Steen, Vore Torpedobaade gennem 75 aar, Marinehistorisk selskab, 1953.

Torpedobåde fra Danmark
Gressåmoen nationalpark

Gressåmoen nationalpark er en tidligere nationalpark som lå i Snåsa kommune i Trøndelag fylke i Norge. Den er nu en del af Blåfjella-Skjækerfjella nationalpark. Nationalparken blev oprettet i 1970 og havde da et areal på 182 km² . Området omfattede et fjeldområde langs grænsen til Lierne, fjeldskove og moseområder. Eneste vej til parken går til gården Gressåmoen. Områderne i og rundt om den tidligere nationalpark er ubeboet, men bruges i nogen grad af syd-samer.

Fra 2004 indgår nationalparken som en del af den nye Blåfjella-Skjækerfjella nationalpark. Området som tidligere udgjorde Gressåmoen, er en zone som er fredet for storvildtjagt.

Nationalparker i Norge
Trøndelags geografi
Snåsa
Ilam (provins)

Ilam eller Elam (persisk: ایلام), er en af Irans 30 provinser. Den ligger i det sydvestlige del af Iran, og grænser op til Irak. Provinsens hovedby er byen Ilam. Provinsen dækker en areal på 20.133 km² og provinsens byer er Ilam, Mehran, Dehloran, Dareh Shahr, Shirvan Va Chardavol, Arkovaz Malek Shahi, Aivan og Abdanan. Dens naboprovinser er Khusistan til syd, Luristan til øst og Kermanshah til nord. Der bor omkring 545.000 mennesker i provinsen.

Provinser i Iran
8 Mile (soundtrack)

{{Album|
  Titel=8 Mile Soundtrack|
  Kunstner=Eminem|
  Type=Soundtrack| 
  Spor=22|
  Genre=Hiphop|
  Længde=89 min. 59 sek.|
  Udgivet=29. oktober 2002|
  Producer=Eminem, Mobb Deep, RZA| 
  Udgiver=Aftermath/Interscope |
  Før=The Eminem Show  (2002)|
  Nu=8 Mile Soundtrack  (2002)|
  Efter=Encore  (2004))
}}Music from and Inspired by the Motion Picture 8 Mile (Musik fra og Inspireret af Spillefilmen 8 Mile) er det officielle musik soundtrack til spillefilmen 8 Mile fra 2002, med Eminem i hovedrollen, der rapper på 5 af numrerne på soundtracket.

Det blev udgivet under pladeselskabet Shady/Interscope. Albummet debuterede som #1 på U.S. Billboard 200 Albums listen det år, og afsluttede det år som det femte bedste sælgende album fra 2002 med 3.2 millioner solgte eksemplarer i USA, efter kun at have været udgivet i to måneder. Det toppede også som #1 på UK Compilations Chart og Australian ARIAnet Albums Chart. Det indeholdt Eminems internationale hit toppende single "Lose Yourself". Det lavede også en et efterføger soundtrack, More Music from 8 Mile, der bestod af sange, der påtræder i 8 Mile, som var datidige singler under filmens handling i 1995. 

 Nummerliste Music from and Inspired by the Motion Picture 8 Mile:

Deluxe Edition Bonus Disc:

More Music from 8 Mile:

Manglende sange fra "More Music from 8 Mile" 
Her er en liste over sange der optræder i filmen, men er overset på "More Music from 8 Mile" soundtracket:
 Onyx: "Last Dayz"
 The Notorious B.I.G.: "Unbelievable"
 O.C.: "Time's Up"
 Lynyrd Skynyrd: "Sweet Home Alabama"
 Cypress Hill: "Insane in the Brain"
 Montell Jordan: "This Is How We Do It"
 South Central Cartel: "Gang Stories"
 The Notorious B.I.G.: "Who Shot Ya?"
 2Pac: "Temptations" 
 Showbiz & AG: "Next Level (Nyte Time Mix)"
 Junior M.A.F.I.A.: "Player's Anthem"

Eminem-album
Opsamlingsalbum fra 2002
Soundtracks
Innherred

Innherred (nynorsk Innherad) er en region/et landskab i Trøndelag fylke i Norge. Området har ingen selvstændig administration, men interkommunalt samarbejde forekommer og er under udvikling. Kommunesammenlægninger diskuteres løbende. Dagens udtaleform er litterær; navnet betyder oprindelig «de indre herreder». Innherred udgøres af kommunerne Frosta, Levanger, Verdal, Inderøy, Steinkjer, Mosvik og Leksvik. Innherred grænser til Stjørdalen, Fosen, Namdalen og Jämtland.

Tidligere blev den vestlige del af Leksvik (Stranda sogn) regnet som en del af Fosen i stedet for Innherred, mens den nordlige del af Skatval var regnet som en del af Innherred i stedet for Stjørdalen. 

Et specielt interkommunalt samarbejde er udviklet mellem kommunerne Levanger og Verdal. Dette kaldes Innherred samkommune. Dette skal være et alternativ til kommunesammenlægning.

Landskap i Norge
Trøndelags geografi
Steinkjer
Snåsa
Honningtunger

Honningtunger er en skønlitterær roman skrevet af norske Helene Uri og udgivet i 2002 (på dansk 2006). Bogen kan sammenlignes med den danske bog Undtagelsen (af Christian Jungersen), da den skildrer et af samtidens største socialproblemer, mobning. Helene Uri skriver til forskel fra Christian Jungersen dog om privatlivet. 

Læseren bliver trukket med ind i et kvindeunivers spækket med spydigheder, mobning og dialoger, med mere end én fortolkningsmulighed. 

Romanen tager udgangspunkt i fire veninder, der sammen har en syklub. Da syklubben har jubilæum skal pigerne på storbyferie i København, hvor historien tager en drastisk drejning.

Eksterne henvisninger 
 Anmeldelse hos litteratursiden.dk

Romaner fra Norge
Mobning
Konstruktivisme (læringsteori)

Konstruktivisme er et filosofisk synspunkt om karakteren af viden. Specifikt repræsenterer det et ontologisk standpunkt.

Der er mange varianter af konstruktivisme, men en fremtrædende teoretiker kendt for sine konstruktivistiske synspunkter er Jean Piaget, der fokuserede på, hvordan mennesker danner en mening i relation til samspillet mellem deres erfaringer og deres ideer. Han anså sig selv for at være en genetisk epistemologist, hvilket betyder, at han var interesseret i skabelsen af viden. Hans synspunkter havde en tendens til at fokusere på menneskelig udvikling i forhold til hvad der sker med individet, hvilket adskiller sig fra en udvikling der påvirkes af andre personer.

Synspunkter med mere fokus på menneskelig udvikling i forbindelse med den sociale verden, omfatter det sociokulturelle eller socio-historisk perspektiv som Lev Vygotsky stod for, og de situationsbestemte kognitionsperspektiver som kom fra Mikhail Bakhtin, Jean Lave og Etienne Wenger; Brown, Collins og Duguid; Newman, Griffin og Cole, og Barbara Rogoff.

Begrebet konstruktivisme har påvirket en række af fag, herunder psykologi, sociologi, uddannelse og historie. I sin vorden, undersøgte konstruktivisme samspillet mellem menneskelige erfaringer og deres reflekser eller adfærd-mønstre. Jean Piaget kaldte disse systemer af viden ordninger.

Ordningerne er ikke at forveksle med skema, et begreb, der stammer fra skemateori, som er fra information-processing perspektiver på den menneskelige kognition. Der henviser til, at Piagets ordninger er indholdsfri, schemata (flertalsformen af skema) er begreber; eksempelvis har de fleste mennesker et skema for "mormor", "ægget", eller "magnet".

Konstruktivisme henvise ikke til et bestemt pædagogik, selv om det ofte forveksles med konstruktionisme, en pædagogisk teori , der er udviklet af Seymour Papert, der er inspireret af Piagets ideer om konstruktivistisk og erfaringsbaseret læring.

Piagets teori om konstruktivistisk læring har haft bred indflydelse på læringsteorier og pædagogiske metoder i undervisningen, og er et underliggende tema i uddannelsesreformernes bevægelser. Forskningsstøtte til konstruktivistisk undervisningsteknikker har været blandet med noget forskning til støtte for disse teknikker og anden forskning, der modsiger disse resultater.

Referencer 

Psykologi
Pædagogik
Chahar Mahaal og Bakhtiari (provins)

Chahar Mahaal og Bakhtiari (persisk: چهارمحال و بختیاری, Chahārmahāl o Bakhtiyārī) er en af Irans 30 provinser. Den ligger i det sydvestlige del af Iran, og provinsens hovedby er Shahrekord.

Provinsen dækker en areal på 16.332 km² og har en befolkning på ca. 842.000 mennesker. Provinsen har seks shahrestan (amter) Shahrekord, Borujen, Lordegan, Farsan, Ardal og Kuhrang.

Provinser i Iran
Kohkiluyeh og Buyer Ahmad (provins)

Kohkiluyeh og Buyer Ahmad (persisk: کهگیلویه و بویراحمد, Kohgilūyé o Boyer-Ahmad) er en af Irans 30 provinser. Den ligger i det sydvestlige del af Iran, og provinsens hovedby er Yasuj.

Provinsen dækker en areal på 15.504 km² og har en befolkning på ca. 695.000 mennesker.

Historie 
Provinsen var engang en del af provinsen Fars og indtil 23. juni, 1963 en del af provinsen Khusistan. Separationen var resultatet af optøjer som fandt sted den 13. juli, 1963. Det var i marts 1974 at Kohkiluyeh og Buyer Ahmad fik provinsstatus.

Provinsen har 132 registrerede bevaringsværdig bygninger af kulturel værdi og betydning.

Provinser i Iran
Neukölln

Neukölln er det ottende af Berlins tolv distrikter (tysk: Bezirke). Det udgøres af bydelene (tysk: Ortsteile) Neukölln, Britz, Buckow, Rudow og Gropiusstadt.

Med et areal på 44,9 km2 og et befolkningstal på 329.917 (2020) er Neukölln det henholdsvis tredjemindste og femtefolkerigeste distrikt i Berlin. Med 7.348 indbyggere pr. km2 har distriktet byens tredjehøjeste befolkningstæthedsgrad.

Distriktets lokale borgerrepræsentation (tysk: Bezirksverordnetenversammlung) domineres af partiet SPD med 19 ud af 55 pladser. Siden 2018 har Martin Hikel (SPD) været Neuköllns distriktsborgmester (tysk: Bezirksbürgmeister). Han udgør sammen med fire øvrige forvaltere (tysk: Bezirksstadträte), valgt af Neuköllns borgerrepræsentation, distriktets daglige ledelse (tysk: Bezirksamt).

I vore dage er distriktet mest kendt for at have en af de største koncentrationer af tyrkere udenfor Tyrkiet. Efter en række udsendelser, der dokumenterede horrible forhold i folkeskolerne i området, og efter den tyske film Knallhart, der handler om det rå indvandrermiljø i Neukölln, har distriktet måttet se sit omdømme betydeligt forværret.

Neuköllns bydele 
Neukölln er inddelt i følgende bydele:

Politik

Distriktsforvaltningen i Neukölln 
Den daglige politiske ledelse af distriktet varetages af følgende distriktsforvaltere:

Borgerpræsentationen i Neukölln 
Distriktets lokale borgerrepræsentation har siden distriktsvalget 18. september 2016 haft følgende sammensætning:

Internationale venskabsbyer 

 Anderlecht, Belgien (siden 1955)
 Boulogne-Billancourt, Frankrig (siden 1955)
 Zaanstad, Nederlandene (siden 1955)
 Hammersmith and Fulhalm, Storbritannien (siden 1955)
 Bat Jam, Israel (siden 1978)
 Marino, Italien (siden 1980)
 Ústí nad Orlicí, Tjekkiet (siden 1989)
 Pusjkin, Rusland (siden 1991)
 Prag 5, Tjekkiet (siden 2005)
 Çiğli, Tyrkiet (siden 2005)

Nationale venskabsbyer 

 Wetzlar, Hessen (siden 1959)
 Köln, Nordrhein-Westfalen (siden 1967)
 Leonberg, Baden-Württemberg (siden 1970)

Eksterne henvisninger 

 Neuköllns officielle hjemmeside

Bydele i Berlin
James Norris Memorial Trophy

James Norris Memorial Trophy, ofte kendt bare som Norris Trophy, er et trofæ der årligt uddeles til den bedste back i NHL på baggrund af en afstemning foretaget af sammenslutningen af professionelle ishockey-journalister i Nordamerika (Professional Hockey Writers Association).

Historie 
Trofæet har fået sit navn efter James E. Norris, der var ejer af NHL's Detroit Red Wings fra 1932 til 1952. Trofæet blev uddelt første gang efter sæsonen 1953-54. Bobby Orr er den back der har vundet trofæet flest gange, idet han vandt det 8 år i træk fra 1968-75. Doug Harvey vandt trofæet 7 gange mens Ray Bourque og Nicklas Lidström hver har vundet det 5 gange.

Den seneste vinder er svenske Nicklas Lidström der vandt trofæet for sjette gang efter sæsonen 2007-08. Han vandt trofæet foran Boston Bruins' Zdeno Chára og Calgary Flames' Dion Phaneuf. Lidström er den hidtil eneste europæiske vinder af trofæet.

James Norris Memorial Trophy vindere

Eksterne links 
 NHL.com

NHL